OpenLLM-France/wikimedia huggingface dataset:
# Chica ye-ye

Chica ye-ye («Una chica ye ye» edo «La chica yeyé» ere esaten zaio, eta hainbat grafia ere erabil daitezke yeye terminorako) Conchita Velasco aktore espainiarrak 1965ean Historias de la televisión filmean interpretatutako abestia da. Urte horretan bertan, beste artista batzuen bertsioetan ere argitaratu zen.
Abestiaren arrakastak Concha Velascoren aura ikonikoa eraikitzen lagundu zuen denborarekin, eta hamarkada batzuk geroago, yeyé neska zen Velasco askorentzat.

## Sorkuntza

«Chica ye ye» konposatu zuten Antonio Guijarro Campoyk (hitzak) eta Augusto Alguerók (musika) «Chico ye ye» forma maskulinoan, Luis Aguilé abeslariarentzat.
Aguilék parte-hartze labur bat zuen Historias de la televisión filmean eta han kantatu behar zuen abesti hau. Baina filmaketaren eten batean Conchita Velasco protagonistak, lantalde eta filmaketa ikusten ari zen publikoarentzat kantatu zuen, eta hain harrera ona izan zuen non José Luis Sáenz de Heredia zuzendariak Conchita Velascok abestutako bertsioan sartzea erabaki zuen.
Velascoren bertsioan argitaratua, «Chica ye ye» Espainiako pop musikaren historiako arrakastarik handienetakoa bihurtu zen, eta mitikotzat jo izan da. Top 1 postura iritsi zen hiru astez, musika zerrendetan eman zituen hogeita zazpi asteetatik.

### Euskarazko bertsioa

Garaiko euskal musikaren inguruan zebiltzanen artean ere oihartzuna izan zuen abestiak. Arantxa Gurmendik euskarazko bertsioa prestatu zuen, eta kantatu ere bai Jarrai antzerki taldeak 1966ko urtarrilaren 23an Donostian egin zuen kontzertu-ikuskizunean, Ez Dok Amairu mugimenduaren aurrekari izan zen bigarren jaialdian eta baita ere Irungo Bellas Artes Aretoan 1966ko martxoaren 6ean, Ez Dok Amairuren aurkezpen ekitaldian.

## Erreferentziak

* Artikulu hau, osorik edo zatiren batean, gaztelaniazko wikipediako «Chica ye ye» artikulutik itzulia izan da, 2023-07-28 data duen 152726511 bertsioa oinarritzat hartuta. Sartze-datarik ez duten erreferentziak, edo 2023-07-28 baino lehenago datatuak, jatorrizko artikulutik ekarri dira itzulpenarekin batera.
* ↑ Historical Dictionary of Spanish Cinema. 2010.
* ↑ La banda sonora musical en el cine español y su empleo en la configuración de tipologías de mujer(1960-1969). 2014.
* ↑ Los 75 años de Concha Velasco: la chica yeyé también sabe crecer. 29 de noviembre de 2012.
* 1 2 La verdadera historia de la 'La chica Ye-Yé'. 11 de diciembre de 2012.
* ↑ Los mejores años de nuestra vida : los 60. 2008.
* ↑ Speak the Culture Spain. 2008.
* ↑ La imagen del Franquismo a través de la séptima arte: cine, Franco y posguerra. 2012.
* ↑ Elizburu, Gotzon. (2011). «Ye-ye euskaldunen historia ahantzia» Argia (Noiz kontsultatua: 2023-12-02).
* ↑ Urkizu, Urtzi. (2019-06-11). «Ondare bat ahotsez betea» Berria (Noiz kontsultatua: 2023-12-02).
* ↑ Gereñu, Idoia. (2019). «Jarrai (1959-1968), abangoardiako euskal teatroaren ikur / autorea, Idoia Gereñu Odriozola.» catalogo.sanchoelsabio.eus (Noiz kontsultatua: 2023-12-02).

## Kanpo estekak

* Chica ye-ye / Conchita Velasco Youtuben.
* Datuak: Q21001888
# Chicago (2002ko filma)

Chicago 2002 urtean Rob Marshallek zuzendutako film musikala da, izen bereko Broadwayko musikalean oinarrituta.

## Sinopsia

* Oharra: Atal honek istorio osoa edo amaiera argitzen du.
Chicago 1920ko hamarkadan, Roxie Hart (Renée Zellweger) eta Velma Kelly (Catherine Zeta-Jones) hiltzaileak edozer egiteko gai dira, bata heriotz zigorra saihesteko eta bestea ospea lortzeko hurrenez hurren. Horretarako Billy Flynnen (Richard Gere) laguntza izango dute, Chicagoko abokaturik likitsenetariko bat.

## Pertsonaiak

* Renée Zellweger: Roxie Hart
* Catherine Zeta-Jones: Velma Kelly
* Richard Gere: Billy Flynn
* John C. Reilly: Amos Hart
* Christine Baranski: Mary Sunshine
* Queen Latifah: Matron "Mama" Morton
* Taye Diggs: Bandleader
* Dominic West: Fred Casely
* Jayne Eastwood: Borusewicz andrea
* Colm Feore: Harrison
* Mýa: Mona
* Lucy Liu: Kitty Baxter
* Chita Rivera: Nicky

## Abestiak

* "And All That Jazz" - Velma Kelly eta besteak
* "Funny Honey" - Roxie Hart
* "When You're Good to Mama" - Matron "Mama" Morton
* "Cell Block Tango" - Velma, Mona, eta neskak
* "All I Care About" - Billy Flynn
* "We Both Reached for the Gun"' - Billy, Roxie, Mary Sunshine eta kazetariak
* "Roxie" - Roxie
* "I Can't Do It Alone" - Velma
* "Mister Cellophane"' - Amos Hart
* "Razzle Dazzle" - Billy eta besteak
* "Class"' - Velma eta Mama
* "Nowadays" - Roxie
* "Nowadays / Hot Honey Rag" - Roxie eta Velma
* "I Move On" - Roxie eta Velma

## Kanpo estekak

* imdb.com
* Datuak: Q189889
# Chicago (ibaia)

Chicago ibaia 251 km luzeko ur-ibilgua da, hiriaren erdigunea zeharkatuz Chicago hirian zehar doana. Nahiz eta ez den bereziki luzea, ibaiaren ezaugarri nagusia higiene-arrazoiak zirela medio XIX. mendean egindako ingeniaritza zibileko obra da. Obra horrek uren norabidea aldatu zuen, eta bere fluxua hegoalderantz bideratu zuen, Michigan aintziratik urrun, non lehenago itsasoratzen zen, Mississippi ibaiaren arrorantz. San Patrizio egunean bertako urak berdez tindatzeko ohituragatik ere ezaguna da ibaia.

## Erreferentziak

* ↑ (Ingelesez) Hill, Libby. (2000). The Chicago River: A Natural and Unnatural History. Chicago: Lake Claremont Press, 32, 69-75 or. ISBN 189312102X..
* ↑ (Ingelesez) Battle, British. (2003-3-19). «Other cities dye-ing to know what turns Chicago river green» The Columbia Chronicle (The Fairfield Mirror).

## Kanpo estekak

* Datuak: Q643284
* Multimedia: Chicago River / Q643284
# Chicago Blackhawks

Chicago Blackhawks AEBtako Illinois estatuko Chicago hirian egoitza duen izotz hockey talde profesional bat da. NHL liga profesionalean jokatzen du. 1926an sortu zen eta etxeko partiduak United Center lerratokian jokatzen ditu.
Original Six deritzon multzoko taldeetako bat da.

## Palmaresa

-Stanley Kopa (Stanley Cup): 6
* 1933–34, 1937–38, 1960–61, 2009–10, 2012–13, 2014–15
-Presidenteen Trofeoa (Presidents' Trophy):2
* 1990–91, 2012–13
- Konferentziako Txapeldunak: 4
* 1991–92, 2009–10, 2012–13, 2014–15
- Dibisio Txapeldunak: 15
* 1969–70, 1970–71, 1971–72, 1972–73, 1975–76, 1977–78, 1978–79, 1979–80, 1982–83, 1985–86, 1989–90, 1990–91, 1992–93, 2009–10, 2012–13

## Iruditegia

* United Center.
* Jimmy Hayes.
* Jonathan Toews.

## Kanpo estekak

* Chicago Blackhawks taldearen webgune ofiziala (Ingelesez)
* Datuak: Q209636
* Multimedia: Chicago Blackhawks / Q209636
ieaNational Hockey League :
Mendebaldeko KonferentziaEkialdeko Konferentzia
ieaPazifikoar DibisioaAnaheim DucksArizona CoyotesCalgary FlamesEdmonton OilersLos Angeles KingsSan Jose SharksVancouver Canucks
ieaErdialdeko DibisioaChicago BlackhawksColorado AvalancheDallas StarsMinnesota WildNashville PredatorsSt. Louis BluesWinnipeg Jets
ieaAtlantiar DibisioaBoston BruinsBuffalo SabresCanadiens de MontréalFlorida PanthersDetroit Red WingsOttawa SenatorsTampa Bay LightningToronto Maple Leafs
ieaMetropoliar DibisioaCarolina HurricanesColumbus Blue JacketsNew Jersey DevilsNew York IslandersNew York RangersPhiladelphia FlyersPittsburgh PenguinsWashington Capitals :
# Chironemus

Chironemus arrain pertziformeen generoa da, Australiako eta Zeelanda Berriko kostaldetan bizi dena. Chironemidae familia monotipikoa osatzen duen bakarra da.

## Espezieak

* Chironemus bicornis (Steindachner, 1898)
* Chironemus delfini (Porter, 1914)
* Chironemus georgianus G. Cuvier, 1829
* Chironemus maculosus (J. Richardson, 1850)
* Chironemus marmoratus Günther, 1860
* Chironemus microlepis Waite, 1916

## Erreferentziak

* ↑ Froese, R.; D. Pauly.. Family Chironemidae - Kelpfishes. FishBase.

## Kanpo estekak

* Datuak: Q2856266
* Multimedia: Chironemus / Q2856266
* Espezieak: Chironemus
# Chiromyscus thomasi

Chiromyscus thomasi Chiromyscus generoko animalia da. Karraskarien barruko Muridae familian sailkatuta dago.

## Ikus, gainera

* Chiromyscus
* Muridae
# Chelodininae

Chelodininae Chelidae familiako narrasti azpi-familia bat da. Australia eta Ginea Berrian bizi dira.

## Generoak

* Chelodina Fitzinger, 1826
* Elseya Gray, 1867
* Elusor Cann & Legler, 1994
* Emydura Bonaparte, 1836
* Myuchelys Thomson & Georges, 2009
* Pseudemydura Siebenrock, 1901
* Rheodytes Legler & Cann, 1980

## Kanpo estekak

* Datuak: Q2962214
* Multimedia: Chelodininae / Q2962214
* Espezieak: Chelodininae
# Cholulako piramide handia

Cholulako piramide handia (gaztelaniaz: Gran Pirámide de Cholula) edo Tlachihualtépetl (euskaraz: «eskuz egindako muinoa») munduko piramide basamenturik handiena da, 400 metrorekin. Mundu Berriko piramide baten gune arkeologikorik handiena da, baita gaur egun munduan dagoen piramiderik handiena ere. Piramidea inguruko lautadaren gainetik 55 metrora dago, eta bukaturik 450 metro bider 450 metro neurtu zituen. Tradizioak piramidea Quetzalcoatl jainkoari eskainia zegoen tenplu bat zela dio. Eraikinaren arkitektura estiloa, Mexikoko Haraneko Teotihuacanekin estuki lotua zegoen, Golkoko kostaldearen eragina ere nabaria den arren, bereziki El Tajínena.

## Erreferentziak

* ↑ (Ingelesez) «The giant pyramid hidden inside a mountain» BBC News 2016-08-12.
* ↑ (Ingelesez) Coe, Michael D.; Koontz, Rex. (2002). Mexico: from the Olmecs to the Aztecs. (5. argitaraldia) Londres & New York: Thames & Hudson, 120 or. ISBN 0-500-28346-X. OCLC .50131575.

## Kanpo estekak

* Datuak: Q1417475
* Multimedia: Great Pyramid of Cholula / Q1417475
# Chomp

Chomp karratu txikiz osaturiko laukizuzen batekin jokatzen den joko bat da, gehienetan bi jokalarirentzat eta laukizuzena paper batean marraztuta joka daitekeena. Jokalariek karratu txiki bat aukeratu eta karratu hori nahiz horren azpitik eta eskubira dauden karratu guztiak kendu edo jan egiten dituzte txandaka, laukizuzena txokolate barra bat balitz bezala. Hain zzuen, jokoaren izenak txokolate barra batek zatitzean sortzen den hotsari erreferentzia egiten dio. Goi eta ezkerreko azken karratua poizonduta dago eta azkena jaten duenak galdu egiten du. Jokoa nim jokoaren antzekoa da eta joko-teorian aztertu da.

## Kanpo estekak

* Datuak: Q1076016
* Multimedia: Chomp / Q1076016
# Choluteca

Choluteca Hondurasko Choluteca departamenduko udalerri bat da. 4360 km²ko azalera du eta 2013ko datuen arabera 140273 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1773148
* Multimedia: Choluteca / Q1773148
# Choluteca (Hondurasko departamendua)

Choluteca Hondurasko 18 departamenduetako bat da. Bere hiruburua Choluteca da. 4.211 km²ko azalera du eta 2005eko kalkuluen arabera 420.350 biztanle bizi ziren.

### Udalerriak

Departamendua 16 udalerritan banatzen da:
* Apacilagua
* Choluteca
* Concepción de María
* Duyure
* El Corpus
* El Triunfo
* Marcovia
* Morolica
* Namasigue
* Orocuina
* Pespire
* San Antonio de Flores
* San Isidro
* San José
* San Marcos de Colón
* Santa Ana de Yusguare

## Kanpo estekak

* Datuak: Q899272
* Multimedia: Choluteca Department / Q899272
# Christine (Ipar Dakota)

Christine Ipar Dakotako hiri bat da. Richland konderrian kokatua dago. 2010ean 150 biztanle zituen, 0,49 kilometro koadrotan banatuta.

## Ikus, gainera

* Richland konderria

## Kanpo estekak

* Datuak: Q2310126
* Multimedia: Christine, North Dakota / Q2310126
# Christina Ricci

Christina Ricci (Santa Monica, Kalifornia, 1980ko otsailaren 12a) estatubatuar aktore bat da. Antzeztutako filma nabarmenenen artean honako haudek daude: The Addams Family (1980), Addams Family Values (1993), Casper (1995), The Ice Storm (1997), Buffalo '66 (1998), Sleepy Hollow (1999), Monster (2003), Penelope (2006) eta Black Snake Moan (2006), aldiz honako telesaila hauek antzeztu izan ditu: Grey's Anatomy (2005-gaur egun) eta Pan Am (2011-2012).
Kalifornian jaio harren haurtzaroan bere familia New Jerseyko Montclair udalerrira lekualdatu eta han hazi zen.

## Filmografia

| Urtea | Filma | Pertsonaia |
| 1990 | Mermaids | Kate Flax |
| 1991 | The Hard Way | Bonnie |
| 1991 | The Addams Family | Wednesday Addams |
| 1993 | The Cemetery Club | Jessica |
| 1993 | Addams Family Values | Wednesday Addams |
| 1995 | Casper | Kathleen 'Kat' Harvey |
| 1995 | Now and Then | Roberta Martin gaztea |
| 1995 | Gold Diggers: The Secret of Bear Mountain | Beth Easton |
| 1996 | Bastard Out of Carolina | Dee Dee |
| 1996 | The Last of the High Kings | Erin |
| 1997 | Little Red Riding Hood | Little Red Riding Hood |
| 1997 | That Darn Cat | Patti Randall |
| 1997 | The Ice Storm | Wendy Hood |
| 1998 | Souvenir | Orlando gaztea (ahotsa) |
| 1998 | Buffalo '66 | Layla |
| 1998 | Fear and Loathing in Las Vegas | Lucy |
| 1998 | The Opposite of Sex | Dede Truitt |
| 1998 | Small Soldiers | Gwendy Doll (Voz) |
| 1998 | Pecker | Shelley |
| 1998 | Desert Blue | Ely Jackson |
| 1998 | I Woke Up Early the Day I Died | Hooker nerabea |
| 1999 | 200 Cigarettes | Val |
| 1999 | No Vacancy | Lillian |
| 1999 | Sleepy Hollow | Katrina Van Tassel |
| 2000 | Bless the Child | Cheri Post |
| 2000 | The Man Who Cried | Suzie |
| 2001 | All Over the Guy | Rayna Wyckoff |
| 2001 | Prozac Nation | Elizabeth Wurtzel |
| 2002 | The Gathering | Cassie Grant |
| 2002 | The Laramie Project | Romaine Patterson |
| 2002 | Pumpkin | Carolyn McDuffy |
| 2002 | Miranda | Miranda (Alice) |
| 2003 | Anything Else | Amanda |
| 2003 | Monster | Selby |
| 2003 | I Love Your Work | Shana |
| 2005 | Cursed | Ellie |
| 2006 | Black Snake Moan | Rae |
| 2006 | Home of the Brave | Sarah Schivino |
| 2006 | Penelope | Penelope Wilhern |
| 2008 | Speed Racer | Trixie Fontaine |
| 2008 | New York, I Love You | Camille |
| 2009 | After.Life | Anna Taylor |
| 2009 | All's Faire in Love | Kate |
| 2010 | Alpha and Omega | Lilly (ahotsa) |
| 2011 | Born to Be a Star | Kathy |
| 2011 | Bel Ami | Clotilde |
| 2011 | War Flowers | Sarabeth Ellis |

## Kanpo estekak

* Datuak: Q184103
* Multimedia: Christina Ricci / Q184103
# Christina piercinga

Christina piercinga, Venusen piercinga ere deitua, genitaletako piercing bat da. Kanpoko ezpainek bat egiten duten lekuan egiten da, pubis mendiaren azpian. Christina piercing anatomiaren mende dago; uko egite tasa handia du, eta ezin dute emakumeko guztiek egin, aldakuntza anatomikoak direla eta. Piercingak ez du errazten estimulazio sexuala, eta deserosotzat jo daiteke presioa aplikatzen denean. Normalean barra kurbatu batekin edo gainazal barra batekin zulatzen da, ukatzeko arriskua murrizteko.
Christina piercing nahiko berria da. Lehenengo Christina piercing ezaguna 1990eko hamarkadan egin zen. Batzuetan "Venus" hitza ere erabiltzen da, Venus mendian duen kokalekuari erreferentzia eginez.
Piercing sei-bederatzi hilabetetan sendatu ohi da. Hala ere, arazoak sor daitezke bitxiaren eta zulatutako pertsonaren anatomiaren arabera. Kasu batzuetan, azaleko piercing bat bezala gauzatzen da. Beste zailtasun batzuk ere ager daitezke, erlatiboki luzea den hautemate kanala eta etengabeko mugimendu eta marruskadurak direla-eta. Christina piercing-ak ere infekzioen mende egon daitezke.

## Kanpo estekak

* Datuak: Q463847
* Multimedia: Christina piercings / Q463847
# Cercopithecinae

Cercopithecinae primate Catarrhinien arteko Cercopithecidae familiako bi azpifamilietako bat da. Babuino, makako eta beste genero batzuetako 71 espezie biltzen ditu. Gehienak Afrika azpi-Sahararrean bizi dira, nahiz eta Macaca generoa Asian, Afrikako iparraldean eta Gibraltarren ere aurki daitezkeen.

## Sailkapena

* Cercopithecidae familia
** Cercopithecinae
*** Cercopithecini
**** Allenopithecus
***** Allenopithecus nigroviridis
**** Miopithecus
***** Miopithecus talapoin
***** Miopithecus ogouensis
**** Erythrocebus
***** Erythrocebus patas
**** Chlorocebus
***** Chlorocebus sabaeus
***** Chlorocebus aethiops
***** Chlorocebus djamdjamensis
***** Chlorocebus tantalus
***** Chlorocebus pygerythrus
***** Chlorocebus cynosuros
**** Cercopithecus
***** Cercopithecus dryas
***** Cercopithecus diana
***** Cercopithecus roloway
***** Cercopithecus nictitans
***** Cercopithecus mitis
***** Cercopithecus doggetti
***** Cercopithecus kandti
***** Cercopithecus albogularis
***** Cercopithecus mona
***** Cercopithecus campbelli
***** Cercopithecus lowei
***** Cercopithecus pogonias
***** Cercopithecus wolfi
***** Cercopithecus denti
***** Cercopithecus petaurista
***** Cercopithecus erythrogaster
***** Cercopithecus sclateri
***** Cercopithecus erythrotis
***** Cercopithecus cephus
***** Cercopithecus ascanius
***** Cercopithecus lhoesti
***** Cercopithecus preussi
***** Cercopithecus solatus
***** Cercopithecus hamlyni
***** Cercopithecus neglectus
***** Cercopithecus aethiops
*** Papionini
**** Macaca
***** Macaca sylvanus
***** Macaca silenus
***** Macaca nemestrina
***** Macaca leonina
***** Macaca pagensis
***** Macaca siberu
***** Macaca maura
***** Macaca ochreata
***** Macaca tonkeana
***** Macaca hecki
***** Macaca nigriscens
***** Macaca nigra
***** Macaca fascicularis
***** Macaca arctoides
***** Macaca mulatta
***** Macaca cyclopis
***** Macaca fuscata
***** Macaca sinica
***** Macaca radiata
***** Macaca assamensis
***** Macaca thibetana
***** Macaca munzala
**** Lophocebus
***** Lophocebus albigena
***** Lophocebus aterrimus
***** Lophocebus opdenboschi
***** Lophocebus ugandae
**** Rungwecebus
***** Rungwecebus kipunji
**** Papio
***** Papio hamadryas
***** Papio papio
***** Papio anubis
***** Papio cynocephalus
***** Papio ursinus
**** Theropithecus
***** Theropithecus gelada
***** Theropithecus brumpti †
***** Theropithecus oswaldi †
**** Cercocebus
***** Cercocebus atys
***** Cercocebus torquatus
***** Cercocebus agilis
***** Cercocebus chrysogaster
***** Cercocebus galeritus
***** Cercocebus sanjei
**** Mandrillus
***** Mandrillus sphinx
***** Mandrillus leucophaeus

## Erreferentziak

* Datuak: Q220848
* Multimedia: Cercopithecinae / Q220848
* Espezieak: Cercopithecinae
# Clackamas konderria (Oregon)

Clackamas konderria (ingelesez: Clackamas County) Oregonko konderri bat da, Ameriketako Estatu Batuetan. Hiriburua Oregon City da. 2010eko zentsuaren arabera 375.992 biztanle zituen, Clackamas kilometro koadroko azaleran.

## Geografia

Clackamas konderriak 4.875,94 kilometro koadro ditu. Horietatik 31,83 ura dira. Beste 4.844,11 lurra dira. Biztanleria dentsitatea 77,11 da.

## Demografia

2010eko zentsoan bizi ziren 375.992 pertsonetatik 346.786 txuriak edo hispanoak dira. Horietatik hispano edo latino kategorian 29.138 dira. 2.761 beltzak edo afroamerikarrak. 2.340 amerikar natiboak ziren eta 815 Hawaii edo Pazifikoko irletako natiboak. 13.575 asiarrak ziren. Bestelako arraza bat kategorian 438 biztanle daude. Bukatzeko euren burua arraza bat baino gehiagotan 9.277 pertsonek kokatzen zuten.

### Biztanleria piramidea
## Kanpo estekak

* Datuak: Q484404
* Multimedia: Clackamas County, Oregon / Q484404
# Clackmannanshire

Clackmannanshire edo Clacks (Eskoziako gaeleraz: Siorrachd Chlach Mhannainn, eskozieraz: Clackmannanshire) Eskoziako 32 eskualdetako bat da. 2012ko erroldaren arabera 51.280 biztanle ditu eta gaur egungo hiriburua Alloa da, baina hiriburu historikoa izena ematen dion Clackmannan izan da.

## Geografia

Eskoziaren erdialdean kokaturik dago eta herrialdeko eskualdeen artean txikiena da azaleraz, 159² km baino ez. Ochil mendiak ditu iparraldean eta hegoaldean Strathdevon harana, Devon ibaiak zeharkatzen duen lautada.

## Mugakideak

Perth eta Kinross, Stirling eta Fife konderriekin mugatzen du.

## Historia

Clackmannan herrian bada harri bat kristautasunaren aurreko Mannan jainkoaren omenezko izena duena eta hortik dator herriaren zein konderriaren izena. 1822an alboan dagoen Alloa biztanle eta garrantziz haundiagoa zenez hiriburu bihurtu zen.
Clackmannanshire suak eragindako ehungintza errotengatik egin zen famatua, baina beste industria batzuk ere ezarri ziren bertan, hala nola alkohol distilategiak, beiragintza, meatzaritza eta untzigintza.

## Politika

18 zinegotzi aukeratzen dira. Hona hemen 2012ko hauteskundetako emaitzak:
| Alderdi politiko | Zinegotziak |
| Eskoziako Alderdi Nazionala | 8 |
| Eskoziako Laboristak | 8 |
| Alderdi Kontserbadorea | 1 |
| Alderdi Independientea | 1 |

## Herriak
### Herri nagusiak

* Alloa / Allowae (hiriburua, 20.417 biztanle)
* Tullibody / Tulach Bòide (8.809 biz.)
* Sauchie (6.000 biz.)
* Tillicoultry / Tulach Cultaire (5.120 biz.)
* Alva / Allmhagh Beag (4.773 biz.)
* Clackmannan / Clach Mhanainn (3.442 biz.)

### Herri guztiak

* Alloa
* Alva
* Cambus
* Clackmannan
* Coalsnaughton
* Devonside
* Dollar
* Fishcross
* Forestmill
* Glenochil
* Inglewood
* Kennet
* Menstrie
* Muckhart
* Sauchie
* Solsgirth
* Tillicoultry
* Tullibody

## Ondasun nabarmenak

* Alloako dorretxea.
* Clackmannan dorretxea.
* Menstrie gaztelua.
* Campbell gaztelua.
* Clackmannan.
* Gean House (Alloa).
* Tullibodyko zubi zaharra.
* Clackmannanshire zubia.
* Ochil mendiak.
* Mill harana.
* Devon ibaia, Tullibodyn.

## Kanpo estekak

* Clackmannanshireko Kontseiluaren webgunea
* Datuak: Q207268
* Multimedia: Clackmannanshire / Q207268
# Clackamas (Oregon)

Clackamas Ameriketako Estatu Batuetako erroldak esleitutako leku bat da. Clackamas konderrian dago, Oregon estatuan. 5.177 biztanle ditu, 5,65 kilometro koadroko azaleran banatuta.

## Ikus, gainera

* Clackamas konderria

## Kanpo estekak

* Datuak: Q1094630
* Multimedia: Clackamas, Oregon / Q1094630
# Clackmannanshire zubia

Clackmannanshire zubia (ingelesez: Clackmannanshire Bridge, eskozieraz: Clackmannanshire Brig) Eskozia erdialdean dagoen Fortheko fiordoa zeharkatzen duen zubi bat da. Falkirk eta Fife eskualdeak elkarlotzen ditu.

## Historia

1936an eraikitako Kincardine zubiak trafiko handia zuela ikusita Fortheko fiordoa gurutzatzeko zubi berria egiteko beharra ikusi zen. 2006an hasi zituzten lanak eta 2008ko azaroaren 19an Eskoziako lehen ministroa zen Alex Salmondek inauguratu zuen zubia.

## Kanpo estekak

* Datuak: Q5124896
* Multimedia: Clackmannanshire Bridge / Q5124896
# Claddagh

Claddagh (irlanderaz An Cladach, euskaraz "Hondartza Harritsua" esan nahi du), Irlandako Galway hiriaren erdigunetik hurbil kokatzen den gune bat da, bertan Corrib ibaiak bere urak Galway badian isurtzen ditu. Gune hau Galway hirian dagoen Espainiar Arkuarekin aurrez-aurre dago, bien artean Corrib ibaiak muga ezartzen duelarik.
Jatorriz, arrantzale herrixka bat zen, euren biztanleak nagusiki jarduera horren bidez bizia ateratzen zutelarik, eta XX. mendearen hasiera arte berezko nortasun sendoa zuen irlandera hiztunen kokalekua izan zen. XIX. mendean zehar Claddaghek bisitari eta idazle ugariren bisitak erakartzen zituen, halere 1930eko hamarkadan bertako usadiozko arrantzale etxolak erautsi eta gaur egungo etxebizitzak eraiki ziren. 1990eko hamarkadan Galway hiria dezente handitu eta zabaldu zenez, gaur egun Claddagh Galway hiriko auzo edo gunetzat hartu ohi da.
Claddagh munduan zehar eta batez ere Irlanda osoan ospetsua baldin bada, bere izena daraman Claddagh eraztunarengatik da.

## Kanpo estekak

* Datuak: Q2602833
* Multimedia: Claddagh / Q2602833
# Clackmannan

Clackmannan (Eskoziako gaeleraz: Clach Mhanainn), Clackmannanshireko herri historikoa da, eskualdeari izena ematen diona, baina gaur egun herri txikia da, 2011an 3.442 biztanle zituena.

## Geografia

Forth ibaiaren ertzean dago eskualdeko hiriburua den Alloatik 3 kilometrotara.

## Historia

Gaelerazko Clach Mhanainn izenak Mannan-en harria esan nahi du eta udaletxearen aurrean dagoen kristautasunaren aurrekoa den harri bati egiten dio erreferentzia.
XII mendean Cambuskenneth-eko abadeek kontrolatzen zuten eremua, gerora Bruce familiarekin elkartu zirenak. XIV mendean dorretxe estrategikoa eraiki zuten.

## Ondasun nabarmenak

* Clackmannan dorretxea

## Iruditegia

* Herriaren erdigunea.
* Clackmannan dorretxea.
* Parrokia.
* Alde zaharra.
* Biribilguneko estatua.

## Kanpo estekak

* Datuak: Q1010098
* Multimedia: Clackmannan / Q1010098
# Cladach

Cladach, Eskoziako gaeleraz: An Cladach, Eskoziako mendebaldeko kostaldean dagoen Arran uharteko etxalde bat da, Iparraldeko Ayrshire konderrian.

## Kanpo estekak

* Datuak: Q5124908
* Multimedia: Cladach / Q5124908
# Clacton-on-Sea

Clacton-on-Sea, Ingalaterrako ekialdeko kostaldean dagoen udalerri bat da, Essex konderrian.
2021ean 53.200 biztanle zituen.
* Datuak: Q985833
* Multimedia: Clacton-on-Sea / Q985833